Ռոբերտո Գալյարդինի

Ռոբերտո Գալյարդինի (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Ինտեր Միլանի և Իտալիայի ազգային հավաքականի կազմում։ Խաղում է կենտրոնական կիսապաշտպանի դիրքում։

Ակումբային կարիերա

Ատալանտա 
Գալյարդինին Ատալանտայի ակադեմիայի սան է։ Իր պրոֆեսիոնալ դեբյուտը նշեց 2013 թվականի դեկտեմբերի 4-ին՝ Իտալիայի գավաթի Սասուոլոյի դեմ խաղում։ 2014 թվականի հունվարի 17-ին Գալյարդինին մինչև մրցաշրջանի ավարտը վարձավճարով միացավ Չեզենային։ Իր դեբյուտը ակումբի կազմում նշեց հունվարի 25-ին՝ փոխարինման մտնելով Վարեզեի դեմ խաղում և այս խաղում դառնալով գոլի հեղինակ։ Առաջին հանդիպումը թիմի մեկնարկային կազմում անցկացրեց փետրվարի 7-ին՝ Վիրտուս Լանչանոյի դեմ խաղում։ Հունիսի 8-ին իտալացին հեռացվեց խաղադաշտից Մոդենայի դեմ խաղում՝ երկրորդ դեղին քարտը ստանալով հանդիպման 67-րդ րոպեին։ Չեզենայի կազմում Գալյարդինին անցկացրեց 21 հանդիպում՝ դառնալով 1 գոլի ու 1 գոլային փոխանցման հեղինակ և օգնելով թիմին տեղափոխվել Սերիա A:

2014 թվականի սեպտեմբերի 1-ին Գալյարդինին 1 տարվա վարձավճարով տեղափոխվեց Սպեցիա։ Իր դեբյուտը նշեց սեպտեմբերի 7-ին՝ փոխարինման մտնելով Ֆրոզինոնեի դեմ խաղում։ Իր առաջին գոլը խփեց 2015 թվականի հունվարի 24-ին՝ կրկին Ֆրոզինոնեի դեմ խաղում։ Սպեցիայի կազմում Գալյարդինին անցակցրեց 14 հանդիպում՝ դառնալով 1 գոլի հեղինակ։ 2015 թվականի հուլիսի 29-ին նա վարձավճարով միացավ Վիչենցային։ Իր դեբյուտը ակումբի կազմում նշեց օգոստոսի 9-ին՝ Իտալիայի գավաթի Կոզենցայի դեմ խաղում։ Առաջին գոլը խփեց հոկտեմբերի 27-ին՝ Տրապանիի դեմ խաղում։ 2016 թվականի ձմռանը Գալյարդինին վերադարձավ Ատալանտա՝ Վիչենցայի կազմում անցկացրած 19 խաղերից հետո։ Իր առաջին հանդիպումը Սերիա A-ում անցկացրեց մայիսի 15-ին՝ Ջենոայի դեմ խաղում։ Ատալանտայի առաջին թիմի կազմում Գալյարդինին անցկացրեց 16 հանդիպում՝ դառնալով 2 գոլային փոխանցման հեղինակ։

Ինտեր Միլան 
2017 թվականի հունվարի 11-ին Գալյարդինին 1․5 տարվա վարձավճարով տեղափոխվեց Ինտեր Միլան, ապա լրիվ տրանսֆերով միացավ թիմին։ Իր դեբյուտը Ինտերի կազմում նշեց հունվարի 14-ին՝ Կիևոյի դեմ խաղում։ Իր առաջին գոլը խփեց մարտի 5-ին՝ Կալյարիի դեմ խաղում։ Մարտի 12-ին Գալյարդինին գոլի հեղինակ դարձավ Ատալանտայի դեմ խաղում՝ օգնելով իր թիմին հաղթել 7-1 հաշվով։

Միջազգային կարիերա 
Գալյարդինին ներկայացրել է Իտալիան մինչև 20 և մինչև 21 տարեկանների երիտասարդական հավաքականներում։ 2017 թվականին նա Մ21 հավաքականի կազմում մասնակցեց Եվրոպայի առաջնությանը՝ անցկացնելով 4 հանդիպում, իսկ Իտալիան դուրս մնաց կիսաեզրափակչում՝ 3-1 հաշվով պարտվելով Իսպանիային։ Այս խաղում նա հեռացվեց խաղադաշտից՝ ստանալով երկրորդ դեղին քարտը հանդիպման 58-րդ րոպեին։

Իտալիայի ազգային հավաքական Գալյարդինին առաջին անգամ հրավիրվեց 2016 թվականի նոյեմբերին՝ Լիխտենշտայնի և Գերմանիայի դեմ խաղերի համար, սակայն այս խաղերում խաղադաշտ դուրս չեկավ։ Իր դեբյուտը ազգային հավաքականի կազմում նշեց 2017 թվականի մարտի 28-ին՝ փոխարինելով Դանիելե Դե Ռոսսիին Նիդերլանդների դեմ ընկերական խաղում։ Առաջին հանդիպումը հավաքականի մեկնարկային կազմում անցկացրեց հոկտեմբերի 6-ին՝ Մակեդոնիայի դեմ խաղում։

Կարիերայի վիճակագրություն

Ակումբային վիճակագրություն 
2018 թվականի օգոստոսի 28-ի դրությամբ

Միջազգային վիճակագրություն 
2018 թվականի օգոստոսի 28-ի դրությամբ

Ծանոթագրություններ

Արտաքին հղումներ 

 Գալյարդինիի պաշտոնական Ֆեյսբուքի էջը
 Գալյարդինիի պաշտոնական Ինստագրամի էջը
 Գալյարդինին transfermarkt-ում
 Գալյարդինին soccerbase.com-ում
 Գալյարդինին WhoScored.com կայքում
 Գալյարդինին Ինտեր Միլանի պաշտոնական կայքում 
 Գալյարդինին ՈՒԵՖԱ-ի պաշտոնական կայքում

Ֆուտբոլի կիսապաշտպաններ
Իտալացի ֆուտբոլիստներ
Իտալիայի հավաքականի ֆուտբոլիստներ
Ատալանտայի ֆուտբոլիստներ
Չեզենայի ֆուտբոլիստներ
Սպեցիայի ֆուտբոլիստներ
Վիչենցայի ֆուտբոլիստներ
Ինտեր Միլանի ֆուտբոլիստներ